ЗэхъуэкIыныгъэфIхэр щыIэщ
ХьэтIохъущокъуэм и жыг хадэм ит аттракционыр къощIэрэщIэж.
Абы и унафэщI Факъуэ Залымхъан дызэрыщигъэгъуэзамкIэ, щIэкIыпIэ-щIыхьэпIэ куэду зэхэт джэгупIэр ягъэуващ. Куэд мыщIэу абы къыкIэлъыкIуэнущ къежэхыпIэхэр, лъэмыж, бгъуэнщIагъ цIыкIухэр. ДжэгупIэ утыр хьэфэкIэ къращIыкIыжащ, сабийхэр джалэ хъумэ, ущIытешыныхьын щымыIэу. Апхуэдэу утыр и хъуреягъкIэ къахухьащ, сабийхэр къэухьхэм дэмыпщы-фын хуэдэу.
Иджыпсту загъэхьэзыр метр зэбгъузэнатIэ 350-рэ зи инагъ сабий автодром яухуэну. Абы машинэ 15 итынущ. Автодромым щхьэ телъынущ, щыуэфIми щыуэлбанэ-ми цIыкIухэм къыщажыхь хъууэ. ЩIэуэ ягъэувыну нэгузегъэужьыпIэхэм ящыщщ мафIэгу цIыкIухэр, хъыринэхэр.
Аттракционым щекIуэкIыну зэхъуэкIыныгъэ нэхъ инхэм ящыщщ утыкум ит шэрхъ кIэрахъуэр. Нобэм къэс абы и лъагагъыу щытар метр 26-рэщ. ЩIэуэ ягъэувы-нум метр 50-кIэ зиIэтынущ. Шэрхъыр къалэм бгъукIэ хуэгъэзауэ ягъэувынущ икIи къагъэнэхунущ, къалэ уэрамхэм удэту хуиту плъагъун хуэдэу. Мы зэхъуэкIыныгъэхэм куэдыр зыщыгуфIыкIыпхъэ нэгъуэщI зы Iуэху къыдэкIуащ — ныкъуэдыкъуагъ зыбгъэдэлъ цIыкIухэм папщIэ аттракцион щхьэхуэ яухуэну я мурадщ. Абы сабийхэр пщIэншэу кIуэнущ.
Лъостэн Музэ.
